Mary Trump, despre unchiul ei: "E incapabil să conducă țara". Președintele SUA, numit "cel mai periculos om din lume" de nepoată.
Donald Trump nu este capabil să conducă SUA. Declaraţiile sunt făcute chiar de nepoata liderului american într-un interviu exclusiv. Mary Trump a publicat o carte în care îl critică dur pe Donald Trump şi îl numeşte "cel mai periculos om din lume".
Preşedintele Donald Trump este "complet incapabil" să conducă Statele Unite. Este descrierea făcută chiar de nepoata lui, Mary Trump. Într-un interviu exclusiv, Mary Trump şi-a criticat dur unchiul şi nu a avut nicio problemă să îl numească narcisist. "Îndeplineşte toate cele nouă condiţii descrise în "Manualul de diagnostic şi statistică al tulburărilor mintale", a scris unica neapoată în cartea sa.Cartea "Prea mult şi niciodată suficient: modul în care familia mea a creat cel mai periculos om din lume", trebuia să fie publicată la sfârşitul lunii iulie. Ulterior i-a fost interzis, însă, să publice sau să distribuie cartea. Luni un judecător a decis să ridice ordinul de restricţie şi a fost republicată o zi mai târziu. În ajunul republicării, cartea lui Mary Trump a ocupat primul loc pe lista celor mai vândute cărţi pe Amazon.Mary Trump: "Este complet incapabil să conducă această ţară şi este periculos să i se permită acest lucru.“Întrebată dacă spune asta "pe baza a ceea ce vede acum sau ce a văzut atunci“, Mary a răspuns: "Pe baza a ceea ce am văzut în toată viaţa mea de adult.“.